Sunt starețul templului Enmyoin.
Sunt al 29-lea stareț.
Multe persoane de la acest templu au văzut OZN-uri pe aici.
Am văzut un OZN aici…
Era un OZN foarte mare.
Aici. Era atât de mare!
Și se mișca așa…
Dar am fost surprins să văd un OZN atât de mare.
Mi s-au înmuiat picioarele.
Am văzut cu ochii mei.
Nu am niciun dubiu.
A fost chiar înainte de cutremur, deci acum vreo 12 sau 13 ani.
Avem știri de ultimă oră.
Un cutremur de proporții a lovit coasta de est a Japoniei.
11 MARTIE 2011
Un cutremur mare cu magnitudinea de 8,9 a avut loc la 14:46.
Sendai a fost cel mai apropiat oraș.
MAGNITUDINE 8,9 JAPONIA
Acolo e oceanul.
Erau multe case aici.
Valurile erau atât de înalte!
Alertă de tsunami emisă pentru Japonia, Rusia, Insula Marcus, Mariane de Nord…
…a fost spart de valuri.
Orașul portuar Sendai a fost devastat de tsunami…
Localnicii de lângă coastă trebuie să evacueze imediat zona.
Se auzea…
Autoritățile nucleare avertizează că reactorul nuclear poate ceda.
Tot auzim că sistemul de răcire nu funcționează.
O avarie ca în filmul Sindromul China…
Timpul se scurge.
Cu fiecare minut, ne apropiem de un al doilea…
În timpul accidentului nuclear, veneau și OZN-uri.
Foarte multe, chiar după explozie.
Am fost șocat.
De la începutul istoriei,
oamenii au văzut lucruri inexplicabile pe cer.
Suntem singuri în univers?
Undeva, printre aceste date, e ceva care merită cercetat.
Nu am ascuns nimic.
Există nave spațiale interplanetare.
Era un extraterestru și avea ochii mari.
Se întâmplă ceva extrem de important, ceva autentic și real.
APARIȚII EXTRATERESTRE
În timpul accidentului nuclear de la centrala de la Fukushima,
sute de oameni au raportat că au văzut lumini misterioase pe cer.
Unii spun că erau sufletele celor care au murit în tragedie.
Alții cred că a fost ceva din altă lume.
LUMINI DEASUPRA FUKUSHIMEI
JAPONIA TOKYO
CENTRALA NUCLEARĂ DE LA FUKUSHIMA
ZONA DE EXCLUDERE
KEISUKE UDAGAWA REDACTOR DE ZIAR
În data de 14 martie,
am văzut explozia centralei nucleare de la Fukushima.
Imediat după aia, am venit aici.
Prietenul meu era mai aproape de coastă.
Așa că m-am gândit că trebuie să vin aici ca să îl ajut.
Din păcate, prietenul meu a murit.
Chiar dacă prietenul meu nu mai e, nu înseamnă că nu pot să ajut.
Așa că voi rămâne aici o vreme.
Au murit mulți atunci.
Mulți au fost nevoiți să fugă, lăsându-și lucrurile în urmă.
S-au întâmplat multe în acei cinci ani.
Au apărut multe povești misterioase.
Cum era de așteptat, multe au fost duse de tsunami în ocean.
Așa că arunc câte o privire și pe plajele cu nisip.
Imediat după dezastru,
dacă priveai în direcția asta, vedeai munți de moloz.
Iar în direcția asta, casele erau luate de valuri.
În acea perioadă, eram cinci.
Toți am văzut niște globuri de lumină deasupra oceanului.
Erau multe, toate aliniate.
Erau destul de multe.
Erau niște globuri alb-albastre de lumină.
Erau niște lumini foarte frumoase.
ISHINOMAKI LA 114 KM DEPĂRTARE DE ZONA NUCLEARĂ
Într-adevăr, în Ishinomaki, într-un oraș mic și rustic…
nimeni nu și-ar fi putut imagina că ar putea lovi un tsunami.
JIYO SAKUMA ARTIST VIZUAL
Mama mea s-a născut în acest orășel
și a fost învățătoare la școala primară.
Îi plăcea să lucreze la școala asta primară
și vorbea cu drag despre elevii ei.
Tsunamiul a nimicit școala.
Totul a fost complet distrus.
După explozia de la centrala nucleară,
mulți localnici au spus că au văzut OZN-uri.
Nu știu exact de ce au venit aici.
Dar e clar că s-au lăsat văzute și că făceau ceva.
Cred că există o legătură clară
între aparițiile OZN-urilor și centralele nucleare
și cred că asta se întâmplă de zeci de ani.
Părerea mea personală, după mai mult de 30 de ani de cercetări e…
DR. JENSINE ANDRESEN SAVANTĂ ȘI SCRIITOARE
…că există o prezență extraterestră avansată
care operează aici, pe Pământ și în oceane.
Trebuie să acceptăm un lucru foarte important,
faptul că asta se întâmplă.
DEPARTAMENTUL FORȚELOR AERIENE
Unele dintre rapoartele declasificate ale guvernului american,
unele vechi de zeci de ani, sunt uimitoare.
Și nu sunt deloc ambigue.
Documentele FBI…
DIRECTOR FBI
Documentele CIA…
DIRECTORUL AGENȚIEI DE INFORMAȚII
Există rapoarte încă din anii 1930,
de când cercetătorii încercau să înțeleagă fisiunea.
Dar lucrurile au luat amploare în anii 1940,
în special după detonarea bombelor atomice din Japonia, în 1945.
Apoi, dovezile au devenit concludente.
Au fost observate nenumărate evenimente
în apropierea locurilor asociate cu armele nucleare.
Deci, la Los Alamos în anii '40.
La Laboratoarele Naționale Sandia.
La baza Kirtland, unde erau depozitate armele nucleare.
În toate aceste locuri.
Sunt minuțioși. Nu le scapă nimic.
Analizând aparițiile OZN-urilor,
așa cum sunt ele povestite de martori foarte credibili,
se observă un fel de atenționare.
Când a avut loc dezastrul de la Fukushima,
s-au raportat multe activități ale OZN-urilor.
AM VĂZUT UN OZN!
SE ÎNTÂMPLĂ CEVA CIUDAT, ZBOARĂ UN OZN.
AM CREZUT CĂ SUNT AVIOANE MILITARE CARE LIVREAZĂ PROVIZII…
Pe lângă sute de mesaje pe Twitter, a apărut și un video,
cu niște lumini ciudate deasupra centralei.
Dar nu doar de la Fukushima.
În 1986, în Cernobîl,
când reactorul patru s-a defectat,
au fost raportate multe activități ale OZN-urilor și acolo.
Când incendiul de la Cernobîl era la apogeu,
s-au înregistrat 3.000 de miliroentgeni,
unitatea de măsură a radiațiilor ionizante.
Când incendiul era la apogeu, mulți au văzut cum a venit un OZN,
a stat trei minute, a luminat peste reactorul patru și a plecat.
Au mai făcut o citire a radiaților, iar acestea scăzuseră la 800.
În doar câteva minute.
Pare o încercare conștientă
de a remedia pericolul cauzat de avaria de acolo.
IMAGINI CU REACTOARELE 2 ȘI 3 DE LA FUKUSHIMA
Toată lumea era speriată când a explodat centrala nucleară.
Am evacuat imediat după cutremur. Am fugit.
Au zis: „Vom fi expuși cu toții!” Deci, toată lumea a plecat.
La început, a fost înfricoșător.
…acum 24 de ore, era un oraș cu 71.000 de oameni.
Acum e complet sub apă. Nicio structură nu mai e în picioare.
Totuși, în mod miraculos, tsunamiul nu a ajuns la templu.
I s-a zis „Templul Miracolelor”.
Chiar cred în forțe nevăzute, ca puterea divină sau puterea OZN-urilor.
Cred că au venit și ne-au ajutat.
TOMONORI IZUMI STAREȚ, TEMPLUL ENMYOIN
OZN-urile, extratereștrii și misterul spațiului cosmic
au fost înfățișare des în cultura japoneză.
ROLAND NOZOMU KELTS JURNALIST ȘI SCRIITOR
Multe povești manga și cu animeuri au loc în spațiu.
Lumea întreabă despre Astro Boy:
„Cum au putut crea acest erou alimentat de energia atomică
imediat după ce țara a fost devastată de o bombă nucleară?”
- Să mă ajute cineva! - Tată!
Celălalt aspect și mai important e
că Astro Boy e jumătate băiat, jumătate robot.
Doctorul l-a creat pe Astro Boy pentru că propriul său fiu a fost ucis.
Tobio… Tobio al meu…
Deci, nu am exagera dacă am spune
că familia tatălui a fost ucisă în război.
Și s-a gândit să folosească tehnologia
ca să creeze ceva nou, pentru a avea un viitor.
Deci, există o credință enormă în tehnologie, apărută din traume.
Măiculiță! Zbor!
Într-un fel, asta a fost…
expresia subconștientului japonezilor în perioada de după război.
Începând cu Astro Boy, au apărut multe personaje
care sunt pe jumătate ceva și pe jumătate altceva.
Cine naiba ești tu?
Eu sunt Ultraman.
Ultraman?
Personajul lui Ultraman e minunat fiindcă…
Ultraman e de pe o altă planetă
și o dă în bară…
Are un accident
și se lovește de o navă a oamenilor…
pilotată de un membru al Patrulei Științifice.
Iar Ultraman, de rușine că i-a lovit nava, s-a decis să fuzioneze cu el.
Deci, se unesc și astfel apare Ultraman.
E un extraterestru care s-a unit cu un om și întruchipează ideea
că unii extratereștri sunt foarte buni.
Că încearcă să protejeze oamenii.
În copilărie, mi-a plăcut ideea asta.
Când aveam șapte ani, mă gândeam la extratereștri.
Nu-mi puteam imagina cum arată.
Dar eram foarte convins că sunt niște ființe bune.
Eram sigur că există.
Când aveam șapte ani, eram convins de asta.
Chiar există. Pur și simplu nu-și arată forma.
Dar ne urmăresc mereu.
Nu știu ce sperați să obțineți, dar eu sunt profesoară.
Adică… nu sunt ufolog.
Sunt profesoară de studii religioase.
Așa că studiez religia.
E incorect să cercetezi dacă e real sau nu.
DR. DIANA PASULKA PROFESOARĂ ȘI SCRIITOARE
Ar trebui să analizăm semnificația acestor evenimente.
Nu doar că a schimbat viața anumitor persoane,
dar credința în OZN-uri a devenit un nou sistem global de credințe.
E diferit de religie, dar e asemănător.
Cercetările mele arată o continuitate,
tema de a privi spre cer și de a vedea lucruri necunoscute,
apoi de a le identifica.
Și azi vedem oameni care văd lucruri pe cer,
dar acum cred că văd o tehnologie avansată.
Acum o mie de ani ar fi spus: „Poate că e un înger.”
Sau: „Poate că e un demon.”
Astăzi, se uită pe cer și spun: „Ăla e un OZN.”
DR. TANAKA KAZUO INFORMATICIAN
Personal, chiar îmi doresc ca OZN-urile să existe.
Dar nu mi-ar plăcea să mă înșel.
Vreau dovezi adevărate.
Am încercat să le găsesc, dar nu există. Nu găsesc niciuna.
Legendele urbane cu OZN-uri au început în 1947 în America.
Prin urmare, nu există poze sau desene înainte de acest an.
Dar eu am descoperit că astfel de lucruri există în Japonia.
Există, de exemplu, legenda cu Utsuro-bune, nava goală.
Asta se numește „kawaraban”, un ziar din vremea aceea.
În ăsta, toate relatările se referă la același eveniment din 1803.
La început, am crezut că se relatează naufragiul unei nave străine.
Dar nu a fost așa.
Am făcut multe cercetări.
Dar nu există nave cu forma asta în timpul perioadei Edo.
Toate documentele menționează
că avea trei ferestre sau ceva similar.
Un alt lucru interesant este…
că aproape toate documentele menționează o femeie.
I se spune „limbaj spațial”, dar eu prefer termenul „limbajul luminii”.
Transform în sunet frecvențele care vin la mine.
Poate fi muzică sau cuvinte, cum ar fi…
În felul ăsta, deja iau legătura cu universul și extratereștrii.
MIHO NINAGAWA PROFESOARĂ DE TEATRU
Sunt o extraterestră.
M-am reîncarnat din multe stele.
Acum e momentul unei mari ascensiuni
și am zis că ar fi interesant să vin să observ.
Să începem!
Pregătiți-vă!
Japonia nu are o religie în adevăratul sens al cuvântului.
Nu există o religie instituționalizată sau cele Zece Porunci.
În cultura japoneză, trăsăturile etice se învață la școală și în familie.
Deci, comportamentul și identitatea depind de context.
În acest context, te porți într-un fel și poți avea o anumită identitate.
Apoi, în alt context, poți fi altceva.
Fără ca cineva să fie șocat.
Poți fi profesor, poți fi artist,
dar, în același timp, poți vorbi limbajul luminii,
poți comunica cu extratereștrii
și poți crede că ești unul dintre ei.
Vă rog să vă amintiți că ați venit pe Pământ
pentru că vreți să faceți ceva.
E un mister, dar e și o forță,
în sensul că Japonia poate accepta ceea ce noi considerăm un paradox…
și să meargă mai departe.
La trei luni după marele cutremur din Japonia,
eu și soția mea am avut o întâlnire de gradul trei.
A fost un moment de cotitură.
Auzi des expresia: „M-am schimbat la 180 de grade.”
Dar exact asta s-a întâmplat.
Cred că era trecut de ora două noaptea.
Soția mea a simțit că cineva ne privește.
Așa că s-a trezit în toiul nopții.
A țipat, așa că m-am trezit și eu și m-am uitat. Și era chiar acolo!
Am văzut un glob de lumină puternică.
Se apropia constant.
YUKO SAKUMA SOȚIA LUI YUKOBO
Am fost complet șocați.
Chiar în fața noastră era un OZN auriu care plutea.
Chiar vorbea cu acest OZN,
care, drept răspuns, pâlpâia spectaculos.
OZN-ul, care strălucea cu o lumină aurie,
a emis o lumină roz aprins cu o forță incredibilă.
Parcă spunea: „Totul este în regulă!
Ești binevenit”. Ceva de genul ăsta.
Credeam în ei, așa că am simțit că și ei veghează asupra noastră.
Locul unde s-a petrecut incidentul a rămas necunoscut mult timp.
S-a crezut că e un loc fictiv.
Dacă numele locului e fictiv, și povestea e probabil fictivă, nu?
Asta credeam și eu.
Dar, în 2014, s-a descoperit un nou document.
Era un document găsit la familia Ban, o familie de ninja.
S-au transmis multe documente în familia Ban.
Într-o parte din ele, era scris numele locului: „Hitachihara, Sharihama”.
S-a crezut că „Hitachihara” și „Sharihama” ar putea fi nume de locuri adevărate.
SHARIHAMA LA 188 KM DE CENTRALĂ
Se spune că, în 1803, pe plaja asta a naufragiat Utsuro-bune.
Au văzut Utsuro-bune de departe.
Apoi, folosind o barcă de pescuit,
au prins-o și au tras-o pe mal.
Așa e legenda.
Când s-au uitat înăuntru, au văzut o femeie frumoasă.
Poveștile americane despre OZN-uri au început în 1947,
dar acest incident a avut loc în 1803.
E probabil prima legendă cu un vizitator din altă lume,
care a venit cu o navă în formă de disc.
Odată, când dormeam, în timpul unui vis lucid…
au apărut cinci extratereștri.
Cel din mijloc era verde.
Cei din ambele părți erau albi-luminoși.
Adică alb-strălucitori.
I-am așteptat de mult timp,
așa că am zis: „În sfârșit, ați venit!”
Le-am zis: „Faceți ce doriți!” Apoi mi-am întins mâinile, așa.
Eram fericită, ca și cum mă reîntâlneam cu niște vechi prieteni.
M-am detașat de toate și m-am predat.
Apoi, începând cu extraterestrul verde…
mi-au trimis fiecare o rază în chakrele mele, aici.
Am fost învăluită de un sentiment de fericire cum nu am mai simțit vreodată.
Cred că cei cinci extratereștri au apărut
într-o formă pe care eu să o pot înțelege.
Erau lumina însăși, dar mi s-au arătat sub formă de extratereștri.
Bine.
Întrebarea ce vedem pe cer…
e o întrebare obiectivă sau doar subiectivă?
Chiar am văzut asta? E adevărat?
Analizând documentele istorice,
mai ales pe cele din vest,
se observă că sunt lucruri pe cer
care au efecte reale asupra oamenilor.
Un astfel de caz ar fi Stigmatele Sfântului Francisc.
Sfântul Francisc vede ceea ce el numește o „torță”.
Aceasta emite un fel de lumină.
Practic, e ars de lumina asta.
Astfel, primește ceea ce, în tradiția catolică,
se numesc stigmate sau Rănile lui Hristos.
Deci e ars.
Și povestirile religioase sunt incredibile.
Îngeri care coboară și vorbesc cu oamenii.
Mersul pe apă.
Și astea sunt lucruri incredibile,
pentru care avem doar relatări ale martorilor.
Pe astea tindem să le credem fără îndoială.
Deci, de ce separăm categoriile de credințe?
Credem astfel de lucruri incredibile.
Dar nu credem în lucruri pentru care există dovezi, ca OZN-urile.
ZONA DE EXCLUDERE LA 3 KM DE CENTRALĂ
Poveștile despre fantome și mistere sunt considerate interesante și înfricoșătoare.
Credem că fantomele sunt înfricoșătoare, dar nu ar trebui.
Cei de la Fukushima, Miyagi și Iwate, cei care au trăit cutremurul,
cred că oamenii care locuiau aici se vor întoarce.
Când căutam oameni în astfel de mașini…
era ceva obișnuit să văd o lumină palidă și nebuloasă
care se înalță din astfel de locuri.
Și, dacă era ceva aici sau aici, simțeam că cineva a murit înăuntru.
Deci, în zona asta sau la locul șoferului.
Așa vă puteți imagina.
Ați auzit de hitodama?
E ca o minge de foc sau un glob de lumină care plutește într-un loc.
Am văzut destule la viața mea.
Conform credinței japoneze, când o persoană moare,
sufletul ei se înalță sub forma unui glob de lumină.
După un dezastru major, cum ar fi un cutremur,
în care au murit mulți oameni,
dacă văd globul ăsta de lumină, nu cred că e un OZN,
ci sufletul unei ființe umane, un hitodama.
Așa vedem noi lucrurile, așa gândim.
Lucrurile astea misterioase se întâmplă des în fiecare zi.
Ele rămân, chiar dacă noi continuăm să ne trăim viața.
Și cred că asta e foarte important.
M-am născut și am crescut aici.
Locul ăsta are un spirit înalt. E un loc cu o energie puternică.
Unii spun că locul ăsta e o poartă către rai.
Deci, cred că OZN-urile se simt bine aici
și se adună într-un loc ca ăsta.
Respiră adânc!
Menține!
Folclorul japonez e plin de povești cu spiritele din jurul nostru.
Printre cele mai populare filme ale lui Hayao Miyazaki
este Vecinul meu Totoro.
Totoro e o creatură mare și blănoasă care ar putea fi înspăimântătoare.
Are gura plină cu dinți uriași.
Dar când l-am intervievat pe Miyazaki
și l-am întrebat: „Ce e Totoro?”
Răspunsul lui a fost rapid: „Totoro e Totoro. E doar Totoro.”
Aș spune că supranaturalul și naturalul,
în arta și sensibilitatea japoneză,
sunt interconectate și legate între ele.
Dar, în același timp, nu sunt considerate entități separate.
Deci, nu trebuie interconectate.
Nu trebuie luate împreună.
Fac parte din același întreg.
Sună la ziare! Sunt OZN-uri!
VOCEA UNUI MARTOR
Uite un OZN!
Nu văd nimic.
Uite! A apărut iar OZN-ul!
N-am mai văzut un OZN până acum! Sunt atât de multe!
Într-adevăr, există martori.
Sunt martori care au văzut OZN-uri și extratereștri.
Până la urmă, sunt doar mărturii.
Probabilitatea de a le confunda cu niște avioane e foarte mare.
Probabil că la fel a fost și cu OZN-ul din 11 martie.
CENTRALA NUCLEARĂ DE LA FUKUSHIMA, 2011
Nu am nevoie de dovezi.
Nu am nevoie de lucruri materialiste.
E mai important să simțim ecoul.
Încerc să nu prea vorbesc despre extratereștri.
Oamenii cred că sunt suficient de nebună.
Nu mă deranjează că mă consideră nebună.
Dar ar fi păcat să nu primească mesajul.
Am văzut luminile pe 11 martie. Veniseră OZN-urile.
Cred că au făcut ceva pentru a proteja Pământul.
Cred că s-au întâmplat multe lucruri.
Dar, orice ar fi, nu m-ar surprinde.
Dacă aș fi un extraterestru, o formă de viață extraterestră,
și ar fi apărut o formă de energie imensă…
și eu aș vrea să văd ce se întâmplă.
Dacă ai sute de apariții de OZN-uri, bine documentate…
DOZA MAXIMĂ MĂSURATĂ A RADIAȚIILOR A FOST DE 15 MILISIEVERȚI PE ORĂ
…în jurul centralelor nucleare,
reprezintă un mesaj foarte clar.
CLUBUL NAȚIONAL DE PRESĂ
Mă numesc Robert Salas.
În martie 1967…
ROBERT SALAS OFIȚER DE LANSARE A RACHETELOR
…lucram la Baza Forțelor Aeriene Malmstrom din Montana…
ca ofițer de lansare a rachetelor.
Eram la 18 metri sub pământ, într-o capsulă…
monitorizând și controlând zece rachete cu vârf nuclear.
Am analizat 39 de raportări din anii '40 până în '90.
Deci, o perioadă de 50 de ani.
Toate rapoartele martorilor au un anumit grad de consecvență:
un OZN apare la fața locului…
Am fost sunat în dimineața aia.
Mi-au spus că văd lumini ciudate zburând pe cer.
Am ignorat apelul.
Le-am spus să sune când se întâmplă ceva mai important.
Nu contează dacă e baza aeriană Malmstrom,
Warren sau Minot, nu are importanță.
Am mai primit un telefon după aceea.
De data asta, apelantul era mai vehement.
Era clar că era foarte speriat.
A spus că e un obiect roșu, strălucitor,
care plutește în fața porții.
Planează în spațiul aerian restricționat.
Luminează aceste arme nucleare.
Imediat după apel, armele mele au început să devină nefuncționale, una după alta.
Au intrat în modul de verificare, adică nu se puteau lansa.
Nu e singurul loc unde s-a întâmplat.
După ce am raportat postului de comandă…
ZONĂ RESTRICȚIONATĂ
…am fost informați că a avut loc un incident similar la Centrul Echo.
Și-au pierdut toate armele în circumstanțe asemănătoare…
MOTIVUL ESTE NECUNOSCUT
…când s-au văzut OZN-uri deasupra unității.
Era o centrală nucleară, deci era energie radioactivă.
OZN-urile au venit ca să ajute oamenii sau, mai bine zis, să regleze energia.
Asta e teoria mea.
De asta nu avem multe pagube acum.
Când japonezii vorbesc despre extratereștri,
despre OZN-uri sau de ce sunt aici,
de multe ori are legătură cu obținerea sau restabilirea echilibrului.
Că viața modernă nu e în armonie.
Iar opinia generală este
că extratereștrii sau cum vreți să le spuneți
vin pentru că sunt îngrijorați
și încearcă să restabilească echilibrul lumii.
„Pământeni, frații și surorile noastre!
Ați început să folosiți energia nucleară.
E minunat că ați evoluat atât de mult din punct de vedere tehnologic.
Dar nu vă putem lăsa nesupravegheați.”
Energia nucleară poate fi foarte periculoasă.
Dacă un copil încearcă să gătească cu o tigaie,
e periculos dacă acel copil are trei ani.
Părinții trebuie să aibă grijă de el.
Cred că și extratereștrii sunt la fel.
- Să ne fie frică? - De extratereștri?
Nu avem de ce să ne temem.
Extratereștrii sunt ca japonezii. Trebuie considerați aliați ai oamenilor.
N-am întâlnit niciodată un extraterestru rău.
Cred că au venit atunci ca să mențină echilibrul.
Cred că așa și-au exprimat dragostea.
Cred că e o inteligență
care recunoaște profunzimea creativității umane
și vrea să o păstreze.
Cred că inteligența asta ține la noi.
Cred că nu vrea să dispărem.
Cred că asta încearcă să ne transmită.
„Suntem aici lângă voi.
Deschideți-vă inimile, deschideți-vă mințile!
Vrem să vă ajutăm.
Haideți să ne cunoaștem!”
Cred că ăsta e mesajul.
Dezastrul a fost o experiență care m-a rănit profund.
Dar, în timpul acelei întâlniri cu OZN-ul, fiind învăluit în acea energie…
în acel moment, m-am vindecat cu adevărat.
De aceea, cred că sunt niște ființe bune.
Un OZN e un eveniment.
Când o persoană spune că vede un OZN,
se schimbă după aceea.
Știu că sună ciudat.
Dar relația cu cosmosul se schimbă pentru acești oameni.
Seamănă cu o convertire religioasă.
Le schimbă viziunea asupra lumii și modul de lucru.
Le schimbă relațiile cu oamenii.
Practic, îi schimbă complet.
În 2016, am experimentat o „răpire astrală”.
Doar corpul meu astral a fost răpit și dus într-un OZN.
Aveam un ecran în fața mea.
Îți voi spune ce am învățat în camera audiovizuală a OZN-ului.
Am aflat că Pământul e viu.
Au loc multe incidente. Toți au parte de traume.
În aceste situații…
oamenii pot ajunge să se urască sau să aibă sentimente negative.
Practic, conștiința noastră se întunecă.
Trebuie să ne curățăm conștiința.
Ca atunci când eram copii…
să avem o conștiință nouă, nepărtinitoare.
Trebuie să ne curățăm conștiința
și, dacă reușim, ne așteaptă o civilizație cosmică.
Apoi, Pământul va străluci cu o lumină aurie.
A fost ultimul lucru văzut pe ecran.
Viitorul Pământului e luminos.
Epoca de Aur va veni pe acest Pământ.
Oamenii se nasc în lumea asta cu un motiv, nu?
Deci, trebuie să ne străduim să creăm o lume pașnică.
Într-adevăr, există o putere invizibilă, ca puterea lui Dumnezeu sau a OZN-urilor…
pe care ar trebui să o împrumutăm de la aceste ființe.
Când vine vorba despre OZN-uri,
japonezii au abilitatea de a accepta misterul și de a-l îmbrățișa.
Nu are importanță că ceea ce se vede e diferit.
Contează faptul că felul în care e povestită experiența
e diferit între americani și japonezi.
Nu contează atât de mult această diversitate.
Misterul OZN-urilor și al extratereștrilor…
pur și simplu există.
Și asta e suficient.
Mi s-a arătat că oamenii au inimi foarte bune.
Că oamenii sunt foarte frumoși.
Că toată lumea e, de fapt, bună.
Cred că asta mi-au arătat luminile.
Subtitrarea: Alina Anescu